পাঞ্জাব ফুটবল ক্লাব
পাঞ্জাব ফুটবল ক্লাব (পূর্বে রাউন্ডগ্লাস পাঞ্জাব ফুটবল ক্লাব এবং বর্তমানে সংক্ষেপে পাঞ্জাব এফসি নামে পরিচিত) হল একটি ভারতীয় পেশাদার ফুটবল ক্লাব যা পাঞ্জাবের মোহালিতে অবস্থিত। ২০০৫ সালে মিনার্ভা একাডেমি এফসি হিসাবে প্রতিষ্ঠিত, ক্লাবটি আই-লিগ জয়ের পর ইন্ডিয়ান সুপার লিগের ২০২৩-২৪ সংস্করণে প্রতিদ্বন্দ্বিতা করছে। ২০১৬ সালে আই-লিগে উন্নীত হওয়ার পরে, একাডেমি ভিত্তিক ক্লাবটিকে মিনার্ভা পাঞ্জাব ফুটবল ক্লাব- তে পুনঃব্র্যান্ড করা হয়েছিল এবং ২০১৯ সালে, ক্লাবের ফুটবল বিভাগটিকে পাঞ্জাব ফুটবল ক্লাব হিসাবে পুনরায় চিহ্নিত করা হয়েছিল। এপ্রিল ২০২০-এ, রাউন্ডগ্লাস স্পোর্টস প্রাইভেট লিমিটেড ক্লাবটির অধিগ্রহণ সম্পন্ন করেছে এবং রাউন্ডগ্লাস পাঞ্জাব হিসাবে পুনরায় ব্র্যান্ড করেছে। প্রতিষ্ঠার পর থেকে, ক্লাবটি দুইবার আই-লিগ শিরোপা জিতেছে, ২০১৭-১৮ সালে শীর্ষ স্তর হিসাবে, ২০২২-২৩ দ্বিতীয় স্তর হিসাবে।